open-index/open-wikipedia-markdown huggingface dataset:
Kristofobia

**Kristofobia** eli **kristinuskon vastaisuus** tarkoittaa kristinuskoa kohtaan tunnettua pelkoa, vastenmielisyyttä tai heihin kohdistuvia ennakkoluuloja. Kristofobiaa voi esiintyä sekä lievänä että tiukempana muotona. Lievä muoto ilmenee ajatuksena, että kristinusko kieltää kaiken kivan ja hauskan. Tiukempi versio suhtautuu erityisesti kristinuskoon halveksivasti ja vähättelevästi, mutta jättää muut uskonnot vähemmälle huomiolle. Kristofobia voi esiintyä myös pakkomielteisenä suhtautumisena kristinuskoon viittaaviin elementteihin. Kuopion piispa Jari Jolkkonen katsoi vuonna 2024, että kristofobiset kristinuskon vastaiset ja kristinuskoon kohdistuvat ennakkoluulot olivat vahvistuneet myös Suomessa. YK on toistuvasti tunnustanut kristofobian uskonnollisen ja etnisen syrjinnän muodoksi.

## Lähteet
Maastojuoksun Suomen-mestaruuskilpailut 1940

**[[Maastojuoksun Suomen-mestaruuskilpailut]] 1940** käytiin 9. kesäkuuta Turussa. Kilpailujen järjestäjänä toimi Turun Urheiluliitto ja niihin osallistui 15 urheilijaa. Miesten Suomen mestaruuden 8 km matkalta voitti niukasti edellisen vuoden tavoin Kauko Pekuri ja joukkueissa mestaruuden voitti Helsingin Poliisi-Voimailijat.

## Mitalistit
Lähteet: 

## Lähteet

## Aiheesta muualla
*Maastojuoksun SM-kilpailuiden 1940 tulokset Tilastopajan sivulla
Bouveault–Blanc-pelkistys

**Bouveault–Blanc-pelkistys** on kemiallinen reaktio, jossa alkalimetalli pelkistää esterin kahdeksi alkoholiksi. Reaktion raportoivat ensimmäisenä Louis Bouveault ja Gustave Louis Blanc vuonna 1903.

## Reagenssit ja mekanismi
Bouveault–Blanc-pelkistyksessä käytetään pelkistimenä yleisimmin natriumia, mutta myös litiumia voidaan käyttää. Yleisin liuotin reaktiossa on etanoli tai jokin muu alkoholi. Aproottisiakin liuottimia, kuten tolueenia, voidaan käyttää, mutta tällöin reaktiossa on oltava mukana jokin alkoholi, esimerkiksi etanoli tai isopropanoli. Bouveault–Blanc-pelkistyksen reaktiomekanismin ensimmäisessä vaiheessa alkalimetalli luovuttaa elektronin esterille, jolloin muodostuu radikaalianioni. Anioni vastaanottaa protonin alkoholilta ja muodostuva neutraali radikaali ottaa vastaan elektronin alkalimetallilta. Muodostuva karbanioni vastaanottaa toisen protonin alkoholilta ja alkoksidiryhmän eliminaatio johtaa aldehydiin. Aldehydi ottaa vastaan elektronin alkalimetallilta ja muodostuneesta radkaalista syntyy alkoholi protonin- ja elektroninsiirtojen jälkeen. 
:

Jos reaktiossa ei ole mukana alkoholia luovuttamaan protoneja, tapahtuu asyloiinikondensaatio. Bouveault–Blanc-pelkistyksen etuna on, että mahdollisten alkeenien kaksoissidokset eivät pelkisty tai isomeroidu. Reaktiota on käytetty teollisuudessa erityisesti rasvahappojen estereistä johdettujen pitkäketjuisten alkoholien synteeseissä. Reaktio vaatii kuitenkin suuria määriä natriumia, mikä on turvallisuusriski. Katalyyttisten vedytysmenetelmien ja metallihydridipelkistysten kehittyessä on Bouveault–Blanc-pelkistyksestä luovuttu teollisuudessa.

## Lähteet
Valesokkeli

**Valesokkeli** on Suomessa 1970–1980-luvuilla käytetty pientalojen perustustapa, jossa on kellariton maanvarainen alapohja. Valesokkelirakenteessa talon ulkoseinien alapinnan ja perustusten välinen rakenne on suunniteltu siten, että sokkelirakenne näyttää ulospäin korkeammalta kuin se todellisuudessa on. Tätä matalaperustaista rakennetta on käytetty yleisimmin pientalojen, erityisesti omakotitalojen ja rivitalojen, rakentamisessa. Sen käytöllä haluttiin parantaa alapohjan lämpötaloutta. Rakennuksista oli myös helppo tehdä esteettömiä.

Valesokkelia kutsutaan joissain yhteyksissä myös piilosokkeliksi.

Valesokkelia käytettäessä rakennuksen seinärakenteen alaosa eli alajuoksupuu usein kostuu ja mahdollisesti homehtuu, synnyttäen kosteusvaurion. Kosteusvaurioiden estämiseksi valesokkelin kanssa pitää olla hyvät salaojat ja kapillaarikatko. Valesokkeli on määritelty riskirakenteeksi vuonna 2007.

Seppo Mölsä on esittänyt kirjassaan *Näin Suomi homehtui*, että valesokkeli on peräisin Pohjois-Amerikasta.

## Valesokkelin tunnistaminen
Valesokkelirakenne voidaan usein tunnistaa rakennuksen ulkopuolelta sokkelin ja sisäänkäyntien korkeussuhteista. Tyypillistä on, että ulko-oven alareuna sijaitsee samalla tasolla tai alempana kuin sokkelin yläpinta, jolloin rakennuksen sisäpuolinen lattiapinta on maanpinnan alapuolella.

Luotettavin tapa valesokkelin toteamiseen on alkuperäisten rakennuspiirustusten tarkastelu tai kuntotutkimuksen yhteydessä tehtävä rakenneavaus.

## Lähteet

## Aiheesta muualla
* Valesokkeli Kotitalo-lehden sanakirja
Kerrospientalo

**Kerrospientalo** on pientalon ja kerrostalon välimuoto. Kerrospientalossa on korkeintaan kaksi päällekkäistä asuntoa, joilla molemmilla on suora yhteys maanpinnalle sekä oma piha. Päällekkäisistä asunnoista toinen voi olla kaksikerroksinen.

## Katso myös

* Pienkerrostalo

## Lähteet
Andebun kirkko

**Andebun kirkko** () on Sandefjordin kunnassa Norjassa sijaitseva kivinen pitkäkirkko 1100-luvulta.

## Lähteet

## Aiheesta muualla
Arnadalin kirkko

**Arnadalin kirkko** () on Sandefjordin kunnassa Norjassa sijaitseva puinen pitkäkirkko vuodelta 1882.

## Lähteet

## Aiheesta muualla
Good Luck, Babe!

**Good Luck, Babe!** on yhdysvaltalaislaulaja Chappell Roanin musiikkikappale, joka julkaistiin singlenä 5. huhtikuuta 2024. Se oli hänen ensimmäinen julkaisunsa edeltävänä vuonna ilmestyneen esikoisalbumin *[[The Rise and Fall of a Midwest Princess]]* jälkeen. Roanin mukaan kappale aloittaa uuden jakson hänen urallaan.

Roan on kirjoittanut kappaleen Justin Tranterin ja Dan Nigron kanssa. Nigro myös tuotti sen. Kappale kertoo onnen toivottamisesta henkilölle, joka vastustaa kohtaloaan. Roan kirjoitti kappaleen rakastuttuaan tyttöön, joka alkoikin seurustella miehen kanssa. Sen oli alun perin tarkoitus olla nimeltään ”Good Luck, Jane!”, mutta muut tekijät halusivat Roanin vaihtavan nimen.

Vuoden 2024 marraskuuhun mennessä ”Good Luck, Babe!” oli tavoittanut radion kautta yli 400 miljoonaa kuuntelijaa ja sitä oli striimattu musiikkipalvelu Spotifyn kautta 900 miljoonaa kertaa. Muun muassa Pride-liike on nimittänyt kappaletta queer-hymniksi. Roan on kappaleella ehdolla vuoden levytyksen, vuoden laulun ja parhaan pop-sooloesityksen Grammy-palkintojen saajaksi vuoden 2025 gaalassa.

## Lähteet
Huoneisto

**Huoneisto** tarkoittaa huonetta tai huoneryhmää, joka on rakennusteknisesti erotettu omaksi yksikökseen. Huoneistoon on oma sisäänkäynti ulkoa, porrashuoneesta tai muusta sellaisesta tilasta.

## Huoneistojen käyttötarkoituksia
*Asuinhuoneistoa* käytetään asumiseen*.* Asuinhuoneistossa on ruoanlaittomahdollisuus ja yksi tai useampi asuinhuone.

*Liikehuoneistossa* eli *liiketilassa* saa asemakaavan ja rakennusluvan perusteella harjoittaa liiketoimintaa. Liikehuoneistolla voidaan tarkoittaa myös myymälää tai kauppaa. 

Huoneisto voi olla myös esimerkiksi *hotellihuoneisto* eli sviitti. 

Vuokrasopimuksissa huoneistot jaetaan Suomessa asuinhuoneistoihin ja liikehuoneistoihin. Asuinhuoneistoja ovat ne huoneistot, jotka on vuokrattu käytettäväksi asumiseen. Muut ovat liikehuoneistoja.

## Huoneistojen tyyppejä
Kerrostalohuoneistot voidaan jaotella sijainnin mukaan.

*Kulmahuoneiston* huoneiden ikkunat sijaitsevat vierekkäisillä ulkoseinillä. Huoneisto avautuu kahteen suuntaan.

*Läpitalonhuoneiston* huoneiden ikkunat sijaitsevat vastakkaisilla ulkoseinillä. Huoneisto avautuu kahteen suuntaan.

*Päätyhuoneisto* rajoittuu rakennuksen päätyyn. Se avautuu kolmeen suuntaan.

## Katso myös

* Kattohuoneisto
* Osakehuoneisto

## Lähteet
Kodalin kirkko

**Kodalin kirkko** () on Sandefjordin kunnassa Norjassa sijaitseva puinen ja kivinen pitkäkirkko, jonka vanhimmat osat ovat 1100-luvulta.

## Lähteet

## Aiheesta muualla
Sivuasunto

**Sivuasunto** on suuremmasta asunnosta erotettu, siihen liitettävissä oleva tai välittömässä läheisyydessä sijaitseva pienehkö asunto tai rakennus. Sivuasunnolla on oma sisäänkäynti sekä keitto- ja kylpyhuonetila.

Sivuasuntoa käytetään esimerkiksi työ- tai vastaanottotilana tai vieraiden, omaisten tai alivuokralaisten majoitukseen.

## Lähteet
Väländan

**Väländan** on taajama Haningen kunnassa Tukholman läänissä Södermanlandin historiallisessa maakunnassa Ruotsissa. Taajamassa oli 557 asukasta vuonna 2021.

## Lähteet

## Aiheesta muualla
Nikkala

**Nikkala** on taajama Haaparannan kunnassa Norrbottenin läänissä samannimisessä historiallisessa maakunnassa Ruotsissa. Taajamassa oli 403 asukasta vuonna 2021.

## Tunnettuja henkilöitä
* Erik Innala (1908–1990), liikemies ja salakuljettaja

## Lähteet
Käytävätalo

**Käytävätalo** on asuinkerrostalo, jossa porrashuoneesta kuljetaan asuntoihin rakennuksen sivulla tai keskellä olevaa käytävää pitkin.

*Sivukäytävätalossa* käytävä kulkee rakennuksen sivulla. Jos käytävä on avoin, kyseessä on *avoin sivukäytävätalo* eli ''luhtitalo''.

*Keskikäytävätalossa* käytävä kulkee rakennuksen keskellä.

## Katso myös

* Portaikkotalo

## Lähteet
Östervåla

**Östervåla** on taajama Hebyn kunnassa Uppsalan läänissä Upplannin historiallisessa maakunnassa Ruotsissa. Taajamassa oli 1&nbsp;879 asukasta vuonna 2021. Östervålassa on perinteisesti ollut huonekalutuotantoa.

## Tunnettuja henkilöitä
* Filip Forsberg (s. 1994), jääkiekkoilija
* Marcus Ragnarsson (s. 1971), jääkiekkoilija

## Lähteet

## Aiheesta muualla
Stokken kirkko

**Stokken kirkko** () on Sandefjordin kunnassa Norjassa sijaitseva tiilinen pitkäkirkko vuodelta 1886.

## Lähteet

## Aiheesta muualla
La Ulu

**La Ulu** on Lapinlahden Lintujen kappale vuodelta 1994. Yhtye osallistui sillä saman vuoden Syksyn Sävel -laulukilpailuun, joka esitettiin MTV3-kanavalla. Kappale julkaistiin split-singlenä, jonka A-puolella oli Jope Ruonansuun ”Essayah”. Singlen lisäksi se ilmestyi vuoden 1994 *Syksyn Säveliä* -kokoelmalevyllä. Kappale ei ole mukana yhdelläkään Lapinlahden Lintujen studioalbumilla tai kokoelmalevyllä. 

Lapinlahden Linnut teki 1980-luvun lopussa ja 1990-luvun alussa useita TV-ohjelmia Ylelle. Vuonna 1993 yhtye siirtyi MTV3:lle, joka tarjosi Yleä suuremman palkkion. Kanava valitsi Lapinlahden Linnut esiintymään ohjelmaan, mutta yhtyeellä ei ollut valmiina yhtäkään sopivaa kappaletta, joten kilpailukappale jouduttiin tekemään kiireessä. Sen sanoittivat Timo Eränkö ja Heikki ”Hiski” Salomaa ja sävelsi Pekka Hedkrok.

Kappaleen sanoitus kertoo haaveilevasta vangista, ja sävellys edustaa lattaripopia. Televisioesityksessä yhtyeen jäsenet pukeutuivat vankilateeman mukaisiin asuihin. Esiintymisessä olivat mukana yhtyeen uusi jäsen Ari Wahlsten sekä vieraileva saksofonisti Heikki Keskinen. ”La Ulu” tuli kisassa viidenneksi.

Salomaa totesi 2000-luvun alussa, että ”se biisi oli ja on ihan paska eikä sitä tulla enää koskaan julkaisemaan missään muodossa”. Hedkrok on muistellut Syksyn Sävelessä esiintymistä hauskana kokemuksena, mutta ”kyllähän sen kuitenkin tiesi, ettei ’La Ululla’ ollut mitään mahdollisuuksia”.

## Lähteet
* 

### Viitteet
Strong Girl Nam-soon

**Strong Girl Nam-soon** on eteläkorealainen draamakomediasarja, joka sai ensi-iltansa vuonna 2023. Sarjan pääosissa ovat Lee Yoo-mi, Byeon Woo-seok, Ong Seong-wu, Kim Jung-eun, Kim Hae-sook ja Choi Hee-jin. Sarjassa vierailevat myös *[[Strong Woman Bong-soon]]* -sarjassa näytelleet Park Bo-young ja Park Hyung-sik. Minisarja sisältää 16 jaksoa.

Sarja kertoo kaksikymppisestä Nam-soonista (Lee Yoo-mi), joka lähtee Mongoliasta etsimään vanhempiaan Etelä-Koreassa. Nam-soonin isä (Lee Seung-joon) hukkasi hänet Mongoliassa hänen ollessaan lapsi, ja hänet kasvatti mongolialainen lammaskasvattajapariskunta. Nam-soon on pienikokoinen, mutta kaikkien sukunsa naisten tapaan hän on silti väkivahva. Nam-soonin äiti (Kim Jung-eun) tietää tyttärensä olevan vahva ja järjestää naisten voimailukilpailun siinä toivossa, että Nam-soon päätyy osallistumaan siihen.

NME:n arvion mukaan *Strong Girl Nam-soon* on ensisijaisesti farssi. Sen vitseistä merkittävä osa perustuu päähenkilön voimakkuuteen, mikä on kyllästyttävää. Lehti antoi sarjalle kolme tähteä viidestä.

## Lähteet
Sä oot kaikkea kumista ja muovista

**Sä oot kaikkea kumista ja muovista** on Lapinlahden Lintujen single vuodelta 2000. Kappale oli mukana myös samana vuonna julkaistulla kokoelma-albumilla *[[Höyhenet pöllyää! 90-luvun parhaat|Höyhenet pöllyää!]]*

Laulun aiheena on Suomen ensimmäinen naispresidentti Tarja Halonen, joka singlen julkaisun aikoihin oli hiljattain valittu toimeensa. Sanoittaja Timo Eränkö halusi kappaleella kunnioittaa Kalliossa syntyneen Halosen työväenluokkaista taustaa. Tekstin epämääräiset sanavalinnat voi kuitenkin tulkita myös pilkanteoksi, eikä Halonen tiettävästi arvostanut kappaletta. Kappale ei muutenkaan saavuttanut merkittävää suosiota.

Kappaleesta kuvattiin musiikkivideo, jossa esiintyy Haloseksi maskeerattu Heikki ”Hiski” Salomaa. Video sisältyy kokoelma-CD:lle *Höyhenet pöllyää!*

Kappale julkaistiin CD-singlenä ja 7-tuumaisena vinyylinä. Vinyylisinglen B-puolena oli Turo’s Hevi Geen ”Tampere” (suomennos Dionin kappaleesta ”The Wanderer”).

## Lähteet
* 

### Viitteet
Helluntailainen jumalanpalvelus

**Helluntailainen jumalanpalvelus** on helluntaiseurakunnan viikottaiseen ohjelmaan kuuluva tilaisuus. Helluntailainen jumalanpalvelus noudattaa yleistä vapaakirkollista tyyliä. Helluntaiherätyksen piirissä jumalanpalvelusta kutsutaan myös **seurakunnan kokoukseksi**.

Helluntailaiselle hengellisyydelle on keskeistä evankeliointi. Jumalanpalvelukset suunnitellaan etukäteen, mutta keskeistä on avoimuus Pyhän Hengen johdatukselle. Saarnan, rukouksen ja ylistyksen päämääränä on hengellisen opetuksen ohella mahdollistaa uskoon tuleminen.

## Sisältö
Helluntailainen jumalanpalvelus noudattaa vapaakirkollista perinnettä. Jumalanpalveluksen keskeinen elementti on seurakunnan pastorin tai vierailevan puhujan pitämä saarna. Saarnat eivät perustu kirkkovuoden kiertoon vaan seurakunnan oman järjestelmän mukaan. Tyypillinen helluntailainen jumalanpalvelus huipentuu alttarikutsuun, jossa rohkaistaan ihmisiä tulemaan rukoiltavaksi.

Saarnan lisäksi jumalanpalveluksessa on ylistysmusiikkia ja todistuspuheenvuoroja, joissa seurakuntalaiset kertovat uskoontulostaan, saamistaan rukousvastauksista sekä muista merkittävistä kokemuksista. Usein jumalanpalveluksen yhteydessä järjestetään pyhäkoulua lapsille.

## Historia

Helluntailaisen jumalanpalveluksen historia juontaa juurensa vuoden 1906 Azusa-kadun herätykseen, jota johti William J. Seymour. Tälle herätykselle ominaista olivat ilmaisun vapaa muoto, käsien laskeminen sairaille sekä kielilläpuhuminen. Painopiste oli spontaanissa Pyhän Hengen johdatuksessa.

Alkuaikona helluntailaiset jumalanpalvelukset edustivat kulttuuria, joka oli riippuvaista suullisesta jumalanpalvelusperinteestä. Helluntailaiset keskittyivät vahvasti tarinoihin, vertauksiin, todistuksiin, profetiaan, lauluun sekä kasvokkaisiin kohtaamisiin.

Liikkeen vanhetessa helluntailaiset jumalalnpalvelukset ovat institutionalisoituneet ja alkuvaiheelle ominainen spontaanius on muuttunut muodollisemmaksi ja suunnitellummaksi tilaisuudeksi. Jotkin seurakunnat ovat omaksuneet vahvemmin strukturoidun jumalanpalveluksen käytäntöjä ja elementtejä, joita alunperin vältettiin.

## Lähde
Äideistä rumin

**Äideistä rumin** on Lapinlahden Lintujen single vuodelta 2002. Kappale oli mukana myös kokoelma-albumilla *[[Kaikkien aikojen parhaat (Lapinlahden Linnut)|Kaikkien aikojen parhaat]]*. Sen sävelsi Pekka Hedkrok ja sanoittivat Timo Eränkö ja Heikki ”Hiski” Salomaa.

Kappale on hidastempoinen ja synkkä. Sanoituksessa Eränkö kuvaa Suomen valtion äidiksi, joka on hylännyt lapsensa. Kertosäkeen mukaan Suomi-äiti jakaa kansalaisille kuuluvia rahoja ulkomaille. Yhtyeen muut jäsenet eivät nauttineet kappaleen tekemisestä. Hedkrokin mielestä epäisänmaallinen sanoitus oli ”floppien floppi”. Kappaletta tarjottiin aluksi Salomaan laulettavaksi, mutta tällä oli vaikeuksia laulaa se, joten ”Äideistä rumin” päätyi lopulta Hedkrokin laulettavaksi. Myös levy-yhtiö Poptorin Erkki Puumalainen kummasteli kappaletta mutta antoi kuitenkin yhtyeen päättää itse musiikistaan. Hedkrokin mukaan sanoitus edusti ”sen aikaista Timon filosofiaa, joka noudatteli hänen omaa historiaansa maailmalla tapahtuvasta suuresta vääryydestä fanatisoituvana porvarisperheen poikana”.

Single ei saanut radiosoittoa. Kun Sävelradio haastatteli Eränköä kappaleen tiimoilta, ohjelmassa soitettiinkin yhtyeen 1980-luvun hittikappale ”Kyllä elämä on ihanaa”. Tapauksesta kimmastunut Eränkö kirjoitti *[[Ilta-Sanomat|Ilta-Sanomien]]* yleisönosastolle 17. huhtikuuta 2002 julkaistun mielipidekirjoituksen, jossa hän ilmoitti joutuneensa sensuurin uhriksi ja väitti pimeän keskiajan saapuneen Suomeen. Sävelradion ohjelmapäällikkö Marja Laaksoselta julkaistiin kaksi päivää myöhemmin vastine, jossa todettiin sanoituksen loukkaavan yhteiskuntaa, äitejä ja Sävelradion kuulijoita. Sensuuriväitteisiin Laaksonen huomautti, että Eränkö oli saanut aivan vapaasti julkaista kappaleensa singlenä.

Timo Rossi kirjoittaa Lapinlahden Linnut -historiikissaan *[[Lapinlahden Linnut (vuoden 2023 kirja)|Miksei asioista puhuta]]* (2023), että ”Äideistä rumin” on ”suorasanaisena saarnana” toteutettu kappale, jonka ”kärkäs julistus” tuntuu lähinnä kömpelöltä.

## Lähteet
Portaikkotalo

**Portaikkotalo** on kerrostalo, jossa huoneistojen sisäänkäynti avautuu porrassyöksyjä ja hissikuilua yhdistävälle kerrostasolle.

Portaikkotalo voi olla pistetalo tai lamellitalo.

## Katso myös

* Käytävätalo

## Lähteet
Vesterøyn kirkko

**Vesterøyn kirkko** () on Sandefjordin kunnassa Norjassa sijaitseva tiilinen ja betoninen pitkäkirkko vuodelta 1967.

## Lähteet

## Aiheesta muualla
Kilttejä lapsia

**Kilttejä lapsia** on Lapinlahden Lintujen kappale, joka julkaistiin singlenä vuoden 1997 joulumarkkinoille. Kappale julkaistiin myös samana vuonna julkaistun albumin *[[Kansandances]]* uusintapainoksessa. Kappaleesta kuvattiin myös musiikkivideo, jossa puvuntakkeihin ja punaisiin sukkahousuihin pukeutunut yhtye kävelee Vanhan ylioppilastalon kellarista Helsingin keskustaan. Video on toteutettu yhtenä pitkänä ottona. Se oli ensimmäinen julkaisu, jolla esiintyi yhtyeen uusi rumpali Harri ”Hate” Kinnunen. Kinnusen mukaan kuvaukset antoivat ”hyvin esimakua tulevasta, sillä tässä porukassa piti olla valmiina ihan kaikkeen”.

## Lähteet
Sten Rudholm

**Sten Rudholm** (27. huhtikuuta 1918 – 29. marraskuuta 2008) oli ruotsalainen juristi, joka toimi Ruotsin oikeuskanslerina vuosia 1962–1967 ja valtamarsalkkana 1983–1986. Hänet valittiin Ruotsin akatemian jäseneksi 1977.

Rudholm menehtyi 90-vuotiaana marraskuussa 2008.
## Lähteet
Ketjutalo

**Ketjutalo** () on rivitalon tapainen talorivi, jossa jokaiseen asuntoon on käynti maantasosta. Rakennukset on kytketty toisiinsa pergoloiden, autokatosten, varastojen tai muiden sellaisten välityksellä. Huoneistoilla ei yleensä ole yhteisiä väliseiniä.

## Katso myös

* Kytketty pientalo

## Lähteet
Donald Trumpin II hallitus

**Donald Trumpin II hallitus** () aloitti toimensa 20. tammikuuta 2025 Donald Trumpin astuessa virkaan Yhdysvaltain 47. presidenttinä.

Valitun presidentin nimeämien ehdokkaiden on läpäistävä turvaselvitys ja saatava senaatin hyväksyntä ennen virkaan nimittämistä. Senaatin käsittelystä odotettiin helppoa, sillä Trumpin puolueella republikaaneilla on enemmistö senaatissa.

Donald Trumpin siirtymäkauden tiimiä johtivat Linda McMahon ja Howard Lutnick.  Se ei noudattanut perinteisiä tapoja siirtää liittovaltion virastojen valta seuraavalle hallinnolle. Trump on myös kieltäytynyt liittovaltion poliisin FBI:n taustaselvityksistä nimitystensä osalta.

Alkuperäinen oikeusministeriehdokas Matt Gaetz vetäytyi ehdokkuudesta. 27. maaliskuuta 2025 Trump ilmoitti peruneensa Elise Stefanikin ehdokkuuden YK:n suurlähettilääksi. Trumpin mukaan syynä oli edustajainhuoneen niukka republikaanienemmistö, jonka jäsenenä Trump halusi Stefanikin pysyvän.

## Nykyinen hallitus

### Yhdysvaltain presidentti

### Yhdysvaltain varapresidentti

### Trumpin nimeämät ministerit

### Trumpin nimeämät ministerin arvoiset virkamiehet

## Lähteet
Ryhmätalo

**Ryhmätalo** () on osa laajempaa kokonaisuutta oleva omakotitalo.

Ryhmätalolla saattaa olla viereisten rakennusten kanssa yhteiset perustukset tai tiloja kuten apu- tai varastotilat.

## Lähteet
Rurik Backman

**Karl Rurik Backman** (13. elokuuta 1915 Hanko – 11. kesäkuuta 1996 Hanko) oli suomalainen kuulantyöntäjä, jonka paras urheiluvuosi oli ennen sotia vuonna 1939, jolloin hän voitti mm. Suomen mestaruuden kuulantyönnössä.

Rurik Backman kilpaili 1930-luvun puolivälissä vielä useita yleisurheilun kenttälajeja, kuten korkeushypyssä. Vuoden 1936 SM-kisoissa hän saavutti ensimmäisen SM-mitalinsa sijoittuessaan pronssille kuulantyönnössä. Ensimmäisen kerran hän ylitti 15 metriä kuulantyönnössä kaudella 1938 työntäen kesän parhaaksi 15,61. Samana kesänä hän sijoittui SM-hopealle. Lisäksi hän edusti Suomea Viro- ja Unkari-maaotteluissa sijoittuen molemmissa kisoissa toiseksi. Kaudesta 1939 tuli Backmanin paras. Hän kukisti Kalevan kisoissa moninkertaisen mestarin Sulo Bärlundin ottaen kultaa. Hän teki myös heinäkuussa 1939 oman kuulaennätyksensä 15,73 ja edusti kaksi kertaa Suomea maaotteluissa Viroa ja Ruotsia vastaan sijoittuen Viroa vastaan kolmanneksi edellään Aleksander Kreek ja Bärlund sekä Ruotsi-ottelussa edellään Bärlund. Backman teki samana kesänä myös kiekonheitossa oman ennätyksensä 42,72.

Talvisodan jälkeisinä kesinä Backman ei enää saavuttanut sota-aikaa edeltänyttä kuntoaan. Hän osallistui sotavuosien Kalevan kisoihin sijoittuen kuulantyönnössä vuonna 1943 kuudenneksi ja 1944 viidenneksi tulosten ollessa alle 15 metriä. Hänen urheilu-uransa päätttyi vuonna 1953.

Siviilielämässään Rurik Backman työskenteli Hangossa poliisina. 

## Lähteet
Pim Jacobs

**William Bernard “Pim” Jacobs** (1934–1996) oli alankomaalainen jazzpianisti ja -säveltäjä.

Jacobs perusti ensimmäisenä kokoonpanonaan pianotrion vuonna 1954. Hän omaksui voimakkaita vaikutteita Bud Powellilta ja Bill Evansilta. Jacobs meni naimisiin laulaja Rita Reysin kanssa ja esiintyi säännöllisesti tämän kanssa yhdessä. Jacobs juonsi televisiosarjaa, jossa alankomaalaiset ja kansainväliset esiintyjät tekivät yhteistyötä. Hän sävelsi myös elokuvamusiikkia. Maarssenin Pim Jacobs -teatteri nimettiin hänen mukaansa. Jacobs kuoli 61-vuotiaana syöpään.

Jacobsin veli Ruud Jacobs oli myös muusikko. Hänen sisaruksenpojastaan Bobby Jacobsista tuli rockmuusikko.

## Lähteet
Merkkikokoriippuvaisuus

**Merkkikokoriippuvaisuus** tarkoittaa tietotekniikassa erottelua pien- ja suuraakkosien välillä. Esimerkiksi salasanat ovat usein merkkikoosta riippuvaisia. Eroja merkkikokoriippuvaisuuksien käsittelyssä esiintyy muun muassa tiedostojen tunnistamisessa eri tiedostojärjestelmissä. Toisinaan riippuvuuden voi valita tiedostojärjestelmää luotaessa. Myös eri ohjelmointikielet ja tietokannat voivat käyttää eri sääntöjä tunnisteissa ja ovat joko merkkikoosta riippuvaisia tai riippumattomia. Tietokannoissa merkkikokoriippuvaisuus ja käytetty vertailutapa voivat riippua taulun kentässä käytetystä tietotyypistä. URL-osoitteita pitäisi yleisesti käsitellä merkkikokoriippuvaisina lukuunottamatta domain-nimeä (palvelimen nimeä).

## Lähteet
Elämäni biisi (4. tuotantokausi)

## Beatlesia ja Pamela
*Ensiesitys 27. elokuuta 2022.
*Linkki ohjelmaan.

**Kappaleet ja tulokset:**

**Loppukappaleet**
*Uptown Girl (Billy Joel), säv. & san. Billy Joel, 1983.
*You Can Call Me Al (Paul Simon), säv. & san. Paul Simon, 1986.

## Let’s Dance
*Ensiesitys 3. syyskuuta 2022.
*Linkki ohjelmaan.

**Kappaleet ja tulokset:**

**Loppukappaleet**
*Poison (Alice Cooper), säv. & san. Alice Cooper, Desmond Child, John McCurry, 1989.
*Rebel Yell (Billy Idol), säv. & san. Billy Idol, Steve Stevens, 1983.

## Finlandia Vibrations
*Ensiesitys 10. syyskuuta 2022.
*Linkki ohjelmaan.

**Kappaleet ja tulokset:**

**Loppukappaleet**
*Muisto vain jää (Jouko ja Kosti), säv. & san. Norman Bergen, Shelly Coburn, suom. Nacke Johansson, 1968.
*Suuret setelit (Four Cats), säv. & san. Hoyt Axton, 1963.

## Me ollaan kalsareita kaikki
*Ensiesitys 17. syyskuuta 2022.
*Linkki ohjelmaan.

**Kappaleet ja tulokset:**

**Loppukappaleet**
*Easy Lover (Phil Collins & Philip Bailey), säv. & san. Collins, Bailey, Nathan East, 1984.
*Can You Feel It (The Jacksons), säv. & san. Michael Jackson, Jackie Jackson, 1981.

## Paha vaanii legendoja
*Ensiesitys 24. syyskuuta 2022.
*Linkki ohjelmaan.

**Kappaleet ja tulokset:**

**Loppukappaleet**
*Upside Down (Diana Ross), säv. & san. Nile Rodgers & Bernard Edwards, 1980.
*Never Gonna Give You Up (Rick Astley), säv. & san. Stock Aitken Waterman, 1987.

## Rakkautta ilmassa
*Ensiesitys 1. lokakuuta 2022.
*Linkki ohjelmaan.

**Kappaleet ja tulokset:**

**Loppukappaleet**
*All Right Now (Free), säv. & san. Andy Fraser & Paul Rogers, 1970.
*Born to Run (Bruce Springsteen), säv. & san. Bruce Springsteen, 1975.

## Latinosabotaasi
*Ensiesitys 8. lokakuuta 2022.
*Linkki ohjelmaan.

**Kappaleet ja tulokset:**

**Loppukappaleet:**
*Ake, Make, Pera ja mä (Hector), säv. & san. Hector, 1974.
*R-ak-a-s (Tapani Kansa), säv. Jukka Kuoppamäki, san. Chrisse Johansson, 1977.

## Häitä, hautajaisia ja saksalaisia ilmapalloja
*Ensiesitys 15. lokakuuta 2022.
*Linkki ohjelmaan.

*Kitaristivieras: Tuomas Wäinölä

**Kappaleet ja tulokset:**

**Loppukappaleet:**
*Peggy (Samuli Edelmann), säv. Jarmo Nikku, san. Hector, 1991.
*Ihmisten edessä (Jenni Vartiainen), säv. & san. Teemu Brunila, 2007.

## Puukko-Mackie Pariisissa
*Ensiesitys 22. lokakuuta 2022.
*Linkki ohjelmaan.

**Kappaleet ja tulokset:**

**Loppu[[potpuri]]:**

*Maailman laidalla (Suurlähettiläät), säv. ja sanat Kari Hurri, Jussu Pöyhönen, 1992.
*Nti Groove (Aikakone), säv. Maki Kolehmainen, san. Sani, 1996

## Savanni nukahtaa
*Ensiesitys 29. lokakuuta 2022.
*Linkki ohjelmaan.

**Kappaleet ja tulokset:**

**Yleisökilpailun tulokset**

Kotipelin voitti nimimerkki Alamba eli tuolloin 13-vuotias lietolainen Amalia Isoheiko.

**Loppukappale:**

*With a Little Help from My Friends (the Beatles), säv. ja sanat John Lennon, Paul McCartney, 1967; tässä esitettiin Joe Cockerin tunnetuksi tekemä sovitus; es. Jore Marjaranta, Diandra, Irina, Tero Vesterinen

## Lähteet
You’re the One That I Want

**You’re the One That I Want** on John Farrarin säveltämä ja sanoittama musiikkikappale, jonka levyttivät duettona John Travolta ja Olivia Newton-John. Kappale tehtiin elokuvaan *[[Grease (elokuva)|Grease]]* (1978), eikä se ollut mukana alkuperäisissä musikaaliversioissa.

Single nousi Yhdysvalloissa Billboard Hot 100 -listan kärkeen viikon ajaksi ja myi platinaa. *[[Billboard]]in* listalla vuoden 1978 suosituimmasta singlestä se sijoittui 13:nneksi. Britanniassa ja Australiassa kappale oli listaykkösenä yhdeksän viikkoa. 

*Grease*-elokuvan ohjaaja Randal Kleiser ei pitänyt kappaleesta, koska hän ei kokenut sen sopivan elokuvan edustamaan 1950-luvun tyyliin.

## Muut versiot

Kappaleesta ovat tehneet cover-version esimerkiksi Patti Austin ja Brenda Lee. Debbie Gibsonin ja Craig McLachlanin duetto nousi Britanniassa listasijalle 13. Foo Fighters soitti kappaletta vuoden 2018 konserteissaan.  

Suomeksi kappaleen sanoitti Pertti Reponen nimellä ”Sinut haluan vain”. Sen ovat levyttäneet duettoina esimerkiksi Kirka ja Anna Babitzin, Marion Rung ja Mika Sundqvist sekä Ritva Valkama ja Pentti Siimes. Sleepy Sleepers julkaisi vuonna 1979 oman versionsa albumillaan *[[The Mopott Show]]*.

## Lähteet
EuroMillions

**EuroMillions** on useissa Euroopan maissa pelattava ylikansallinen lotto. Se järjestettiin ensimmäisen kerran 13. helmikuuta 2004 Ison-Britannian, Ranskan ja Espanjan yhteisenä lottopelinä. EuroMillionsiin liittyivät myös Portugali, Belgia, Sveitsi, Itävalta, Irlanti ja Luxemburg.

EuroMillionsissa arvotaan viisi numeroa väliltä 1–50 ja kaksi tähtinumeroa väliltä 1–12. Lotto järjestetään tiistaisin ja perjantaisin. Suurimman voiton saa oikein arvatuilla viidellä numerolla ja kahdella tähtinumerolla. Päävoiton todennäköisyys on 1 / 139&nbsp;838&nbsp;160. Minkä tahansa voiton todennäköisyys on 1/13. Vuoteen 2024 mennessä päävoitoista 22,3 % oli mennyt Ranskaan, 22,3 % Isoon-Britanniaan ja 20,9 % Espanjaan. 14,9 % päävoitoista oli osunut Portugaliin, 7,6 % Belgiaan, 4,5 % Sveitsiin, 3,5 % Itävaltaan, 3,3 % Irlantiin ja 0,7 % Luxemburgiin.

## Lähteet
Terassitalo

**Terassitalo** () on rinteeseen rakennettu rivitalo tai asuinkerrostalo, jossa jokaiseen asuntoon on käynti maantasosta. Terassitalo porrastuu yleensä siten, että alemman kerroksen katto muodostaa ylemmän kerroksen ulkotilan (terassin). 

## Lähteet
Taqıyatasin piiri

**Taqıyatasin piiri** (karakalpakiksi *Taqıyatas rayonı*, ) on paikallishallintoalue Uzbekistaniin kuuluvan Karakalpakstanin tasavallan eteläosassa. Sen pinta-ala on 180 neliökilometriä ja asukasmäärä 76&nbsp;800 henkeä (vuonna 2024). Piirin hallinnollinen keskus on Taqıyatasin kaupunki.

Taqıyatasin piiri rajoittuu luoteessa Xojelin piiriin, pohjoisessa ja idässä Nukusin piiriin ja etelässä Turkmenistaniin. Se sijaitsee Amudarjan vasemmalla rannalla.

Vuonna 2017 perustettuun piiriin kuuluu yksi kaupunki, yksi taajama, neljä maaseudun itsehallintoaluetta ja 30 maaseutuasutusta. Kaupunkiväestön osuus on 71 prosenttia (vuonna 2024).

Taqıyatasissa toimii suuri lämpövoimala sekä rakennustarvike- ja elintarviketeolllisuutta. Taqıyatasin vesirakennuskompleksi säännöstelee Amudarjan vettä Karakalpakstanin ja Turkmenistanin viljelysmaille.

## Lähteet

## Aiheesta muualla
* Piirin sivusto
Gösta Idman

**Karl Gustaf Johan (Gösta) Idman** (5. elokuuta 1865 Messukylä – 20. heinäkuuta 1946) oli suomalainen lääkäri, hammaslääkäri ja hammaslääketieteen tutkija ja opettaja.

## Henkilöhistoria
Idmanin vanhemmat olivat filosofian maisteri Karl Gustaf Idman ja vapaaherratar Beata Sophie Gustava Mellin. Lääkintöneuvos, valtiopäivämies Gustaf Rudolf Idman ja pankinjohtaja Nils Idman olivat hänen veljiään. Gösta Idmanin puoliso vuodesta 1892 oli Jenny Amalie Mathilde Favre (k. 1934). Idman tuli ylioppilaaksi Helsingin normaalilyseosta 1883 ja valmistui filosofian kandidaatiksi 1886, lääketieteen kandidaatiksi 1891, lääketieteen lisensiaatiksi 1892 ja hammaslääkäriksi 1911. Lääketieteen ja kirurgian tohtoriksi hän väitteli 1913. 

Idman oli Nokian tehtaan lääkäri 1894–1900 ja 1904–1910, koululääkäri Tampereella 1900–1903, Helsingin yliopiston odontologian laitoksen assistentti 1917–1918, odontologian dosentti 1917–1918, hammaslääkintätaidon opettaja 1918–1919, hammaskirurgian opettaja 1919–1925 ja odontologian laitoksen esimies 1919–1925. Tampereen kaupunginvaltuuston jäsen hän oli 1904–1911 ja Suomen Hammaslääkäriseuran puheenjohtaja 1919 ja kunniajäsen vuodesta 1934.

## Julkaisuja
* *Bakteriologische Untersuchungen von im Anschluss an Pulpitis purulenta und Gangraena pulpae. Auftretenden periostalen Abszessen*,  Helsinki: Helsingin yliopisto, 1913 (väitöskirja)
* *Hammaslääkäriopetuksen kehitys Suomessa*, Helsinki: Duodecim, 1927 (julkaisussa: *Juhlanumero julkaistu Duodecim-seuran perustajan ja kunniapuheenjohtajan professori Matti Äyräpään täyttäessä 75 vuotta 11.4.1927*, toim. Gustaf Rudolf Idman)

## Lähteet
Mańǵıt

**Mańǵıt** () on kaupunki ja Amudarjan piirin hallinnollinen keskus Karakalpakstanin tasavallassa Uzbekistanissa. Se sijaitsee Amudarjajoen vasemmalla rannalla 80 kilometriä tasavallan pääkaupungista Nukusista kaakkoon. Kaupungissa oli 33&nbsp;200 asukasta vuonna 2016.

Paikkakunnalla käytiin vuonna 1873 suuri taistelu Venäjän ja Hivan kaanikunnan joukkojen välillä. Mańǵıtin kaupunki on perustettu vuonna 1973. Siellä toimii puuvilla- ja tekstiiliteollisuutta sekä vesivoimalaitos. Lähiseudun nähtävyyksiin kuuluvat Ala-Amudarjan biosfäärialue ja ajanlaskun alussa rakennettu Shılpıqin zarathustralainen hiljaisuuden torni.

## Lähteet
Spill the Tea

**Spill The Tea** on Ylen tuottama sarja, jossa ohjelman juontaja Samuli Ainasvuori kyselee julkisuudesta tutuilta henkilöiltä kysymyksiä heidän urastaan ja elämästään. Jokaisen kysymyksen jälkeen kokenut valheenpaljastaja kertoo valehteleeko henkilö, ja jos henkilö valehtelee kolmesti, hän saa rangaistuksen.

Ohjelmaa pystyy katsomaan Youtubesta, ja sen 12 ensimmäistä jaksoa löytyy myös Yle Areenasta.

## Vieraat
# Jere ”Käärijä” Pöyhönen
# Yle Summerin Anni Iikkanen
# Beata ”Paqpa” Rodas
# Daniel Ahola
# Miranda ”Namikolinx” Rönnberg
# Yle Summerin Emma Kakkonen
# Kalisto Amudeng
# Olli Litmanen
# Alharith ”Alha” Obaid
# Pinja ”Pinkku Pinsku” Sanaksenaho
# Eric ”Lakko” Savolainen
# Tiina-Maija ”Tinke” Anetjärvi
# Niko Saarinen
# JuhisRacing
# Erna Husko
# Mirella
# Ani

## Lähteet

## Aiheesta muualla
*Sarja Yle Areenassa
*Sarja YouTubessa
Xalqabad

**Xalqabad** () on kaupunki Karakalpakstanin tasavallan Kegeylin piirissä Uzbekistanissa. Se sijaitsee 30 kilometriä Nukusista pohjoiseen. Kaupungissa oli 14&nbsp;600 asukasta vuonna 2016.

Paikkakunta on saanut alkunsa vuonna 1830 perustetusta linnoituksesta. Nykyinen kaupunki on perustettu vuonna 1986. Xalqabadissa toimii puuvillankäsittelylaitos sekä liikenne- ja rakennusyrityksiä. Lähistön nähtävyyksiä ovat Ishan Qalan linnoitus suufilaispyhimyksen hautoineen sekä Shimiliy Atan nekropoli mausoleumeineen.

## Lähteet
Barsakelmes

**Barsakelmes** () on suolasuo Ustjurtin laakion kaakkoisosassa Uzbekistaniin kuuluvan Karakalpakstanin tasavallan Qońıratin piirissä. Sen pinta-ala on 1&nbsp;000 neliökilometriä.

Barsakelmesin syvängössä sijaitsevan suolasuon korkeus on kaakossa 63 ja luoteessa 87–89 metriä merenpinnasta.  Saveen sekoittuneen suolakerroksen paksuus on 16–27,5 metriä. Mineraaleihin kuuluvat vuorisuola, blödiitti, glauberiitti, epsomiitti ja thenardiitti. Suolan määräksi on arvioitu 12,8 miljardia tonnia. Sitä hyödynnetään Qońıratin soodatehtaalla.

Barsakelmesin syvänköön perustettiin vuonna 2022 Barsakelmesin rauhoitusalue. Sen pinta-ala on 2&nbsp;800 neliökilometriä, josta varsinaista suojelualuetta on 440 neliökilometriä. Alueen kasvikuntaan kuuluvat saksaulit ja tamariskit ja eläinkuntaan saigat, kuhertajagasellit, sudet ja kotkat. Seudulla on myös karsti-ilmiöitä ja historiallisia kohteita.

Barsakelmes-niminen luonnonsuojelualue sijaitsee myös Araljärven entisellä saarella Kazakstanissa.

## Lähteet
Caucit

**Caucit** (Cauci) olivat Rooman valtakunnnan aikaan Irlannin itärannikolla asunut kelttiläinen heimo. Heidän naapureitaan olivat menapit (tai manapit).

## Lähteet
Eetu Tervo

**Eetu Joakim Tervo** (s. 18. tammikuuta 2003 Vihti) on suomalainen jääkiekkoilija, joka edustaa Mestis-joukkue Tutoa. Hän on pelipaikaltaan oikea laitahyökkääjä. Tervo laukoo oikealta.

## Ura
### Seuraura
Tervo aloitti jääkiekkoilun Someron Pallossa. Hän siirtyi 15-vuotiaana Turun Palloseuraan kaudeksi 2018–2019, jolloin Tervo toimi seuran C-nuorten varakapteenina. Hän oli C-nuorten SM-karsinnoissa joukkueen paras pistemies ja maalintekijä tehoilla 22+19=41. Kaudella 2021–2022 Tervo voitti U20 SM-pronssia, kuten myös kaudella 2022–2023. Kauden 2023–2024 päätteeksi hän voitti U20 SM-hopeaa.

Kesällä 2024 Tervo nousi TPS:n SM-liigarinkiin. Hän aloitti kauden 2024–2025 yli-ikäisenä U20-joukkueessa, jonka varakapteeniksi Tervo nousi. Hän oli tehoilla 18+17=35 joukkueen paras maalintekijä ja toiseksi paras pistemies Joel Niinistön jälkeen. Tervo sai tililleen ensimmäisen SM-liigaottelunsa 15. marraskuuta 2024 Vaasan Sportia vastaan. Hänet merkittiin TPS:n 13. hyökkääjäksi. Tervo jäi ottelussa kuitenkin ilman peliaikaa. Ensimmäiset jääaikansa SM-liigassa hän sai seuraavassa ottelussa 16. marraskuuta 2024 vieraissa Sportia vastaan. Tervo merkittiin TPS:n seitsemänneksi puolustajaksi. Hän sai ottelussa jääaikaa 1.59 minuuttia. Tervo sai kauden aikana SM-liigassa tililleen kuusi runkosarjaottelua ilman tehopisteitä.

Kaudeksi 2025–2026 Tervo siirtyi vuoden mittaisella sopimuksella Mestis-joukkue Tutoon. Hän pelasi siellä tulokaskautensa aikana 48 runkosarjaottelua tehopistein 5+11=16 ja viisi pudotuspeliottelua tehden yhden syöttöpisteen.

### Maajoukkueura
Tervo on pelannut neljä poikien maaottelua.

## Muuta
Tervo valmistui ylioppilaaksi Kerttulin lukiosta keväällä 2022. Hänen pikkuveljensä Tuukka pelaa hyökkääjänä Eetun joukkuetoverina TPS:n U20-joukkueessa.

## Tilastot

## Lähteet
*
*
*

### Viitteet
Aaro Cantell

**Aaro Sakari Cantell** (s. 1964) on kaivoslaitteita valmistavan Normet Group Oy:n omistaja, yrittäjä ja hallituksen puheenjohtaja. Cantell toimii myös Elinkeinoelämän keskusliiton hallituksen puheenjohtajana sekä Teknologiateollisuuden 100-vuotissäätiön ja  Tana Oy:n hallitusten puheenjohtajana. 

Aiemmin Aaro Cantell on ollut muun muassa Valmetin ja Solidiumin hallitusten varapuheenjohtaja, VTT:n ja Affecton puheenjohtaja, Teknologiateollisuus ry:n hallituksen ja työvaliokunnan jäsen sekä Teknologiateollisuuden työnantajat ry:n puheenjohtajana. Cantell oli vuonna 2013 perustetun Kasvuryhmä ry:n käynnistäjä ja toimi useita vuosia Kasvuryhmän hallituksen puheenjohtajana. Koulutukseltaan Cantell on diplomi-insinööri. 

Cantell osti vuonna 1962 perustetun Normetin vuonna 2005. Vuonna 2023 Normet Group teki vuosikertomuksensa mukaan noin 484 miljoonan euron liikevaihdolla noin 73 miljoonaa euroa käyttökatetta (EBITDA).

## Lähteet
Tampereen Navigaatioseura

**Tampereen Navigaatioseura** on vuonna 1966 perustettu pursiseura, jolla oli 858 jäsentä vuonna 2023.

Seura toimii Pajasaaressa, jossa järjestetään koulutuksia ja muita tapahtumia. Lisäksi seuralla on viisi retkitukikohtaa Näsijärven vesistössä sekä yksi Saaristomerellä Korppoossa.
Seura järjestää solmukursseja, liikuntailtoja ja muita aktiviteetteja.
Seuran tavoitteena on edistää veneilyharrastusta sekä kehittää jäsentensä vesiliikennetietoja ja -taitoja.

## Historia
Tampereen reserviupseerikerhon meriosasto perustettiin 1960-luvun alussa. Kerhon puheenjohtaja, tehtaanpatruuna Rolf Christiansen kutsui Suomen Navigaatioliiton puheenjohtajan Stig Westerlundin pitämään rannikkolaivurikurssin Tampereella syksyllä vuonna 1962. Säännölliset laivurikurssit alkoivat vuonna 1966. Kurssit järjestettiin kevätlukukaudella Sampolassa työväenopiston kursseina yhdistettynä saaristo- ja rannikkolaivurikurssina.
Kurssitoiminta Sampolassa jatkui vuoden 1975 loppuun saakka, jolloin laivurikurssit siirrettiin Pajasaareen."

## Seuran koulutusalukset

Seuran ensimmäinen koulutusalus, puinen Delta Fii, valmistui vuonna 1978. Delta Fii palveli sekä koulutusaluksena että tukikohtien huoltotöissä. Alus oli käytössä vuoteen 1992 asti.
Delta Fiin seuraajaksi hankittiin jo syksyllä 1992 teräksinen omavalmisteinen matkavene. joka sai nimekseen Navis.
Naviksen laitteistoa on vuosien varrella päivitetty vastaamaan koulutuskäytön tarpeita.

Aluksen mitat: Pituus 10 metriä, leveys 3 metriä, syväys 1 metri. Moottori: VETUS VH4.65

Varusteet: 

## Lähteet
* 
* 
* 
### Viitteet
Olav Thon

**Olav Thon** (9. kesäkuuta 1923 Ål, Norja – 16. marraskuuta 2024) oli norjalainen kiinteistöyrittäjä. Hänen perustamansa konserni omistaa satoja kiinteistöjä, kuten hotelleja, kauppakeskuksia ja toimistorakennuksia. Hän toimi konsernin toimitusjohtajana ja hallituksen puheenjohtajana vuoteen 2022 saakka.

Thon oli miljardööri ja Norjan rikkaimpia ihmisiä. Hän oli lähtöisin maanviljelijäperheestä ja aloitti tyhjästä yrityksensä rakentamisen.

Thon oli kuollessaan 101-vuotias.

## Lähteet

## Aiheesta muualla
Põllumeeste Kogud

**Põllumeeste Kogud** oli Virossa toiminut agraaripuolue, joka perustettiin vuonna 1920 Maaliit-puolueen seuraajaksi. 

*Põllumeeste Kogud* syntyi maanviljelijöiden alueellisten kongressien pohjalta. Se oli Viron suosituin puolue vuoden 1923 riigikogun vaaleissa ja toiseksi suosituin vuosina 1920, 1926 ja 1929. Puolueella oli keskeinen asema koalitiohallituksia muodostettaessa. Puolueen jäseniä olivat muiden muassa Konstantin Päts, Johan Laidoner, Jaan Teemant ja Kaarel Eenpalu. Vuoden 1929 riigikogun vaalien jälkeen *Põllumeeste Kogudin* toiminta loppui, kun se yhdistyi asutustilallisten puolueen kanssa, ja perustettiin yhdistynyt talonpoikaispuolue.

## Lähteet
Ruud Jacobs

**Rudolf “Ruud” Jacobs** (3. toukokuuta 1938 – 18. heinäkuuta 2019) oli alankomaalainen jazzbasisti, multi-instrumentalisti ja musiikkituottaja.

Jacobs oli jazzmuusikko Pim Jacobsin nuorempi veli. Hän oli tuottelias levyttäjä 1950-luvulta lähtien. Jacobs omaksui vaikutteita Ray Brownilta, Jimmy Blantonilta, Oscar Pettifordilta ja Paul Chambersilta. Hän kuului Newport International Bandiin ja soitti Brysselin maailmannäyttelyssä (1958). Jacobs soitti muiden muassa veljensä, Rita Reysin, Bernt Rosengrenin, Albert Mangelsdorffin, Duško Gojkovićin, Herbie Mannin, Wessel Ilckenin ja Tony Scottin kanssa.

Jacobs oli yksi Jan Akkermanin albumin *Aranjuez* (1978) tuottajista. Hän työskenteli tuottajana myös veljelleen, Rita Reysille, Hank Jonesille, Laura Fygille ja The Buffoonsille.

## Lähteet

## Aiheesta muualla
*
Thon

**Thon** on muun muassa seuraavien henkilöiden sukunimi:

* Harald Thon (1954–2019), norjalainen suunnistaja 
* Konstantin Ton, saks. **Konstantin Thon** (1794–1881), saksalaissyntyinen venäläinen arkkitehti
* Olaf Thon (s. 1966), saksalainen jalkapalloilija
* Olav Thon (1923–2024), norjalainen yritysjohtaja, Norjan rikkaimpia henkilöitä
* Siegrun Siegl, ent. *Thon* (s. 1954), itäsaksalainen yleisurheilija, viisiottelun olympiavoittaja 
* Øyvin Thon (s. 1958), norjalainen suunnistaja.

## Nimen muita merkityksiä
* Thon (Q20), vuosina 1905–1914 käytössä ollut Ranskan laivaston sukellusvene

## Lähteet
Wessel Ilcken

**Wessel Ilcken** (1. joulukuuta 1923 Hilversum – 13. heinäkuuta 1957) oli alankomaalainen jazzrumpali.

Ilcken oli Rob Madnan trion jäsen. Hän meni naimisiin Rita Reysin kanssa ja myös teki tämän kanssa musiikillista yhteistyötä. Herbie Mann julkaisi Wessel Ilckenin trion kanssa vuonna 1956 albumin *Herbie Mann with the Wessel Ilcken Trio*.

## Lähteet
August Kaulén

**August Kaulén** (18. elokuuta 1888 Tampere – 17. marraskuuta 1934 Hämeenlinna) oli suomalainen juristi ja Hämeenlinnan pormestari.

Kaulén tuli ylioppilaaksi Tampereen suomalaisesta yhteiskoulusta 1909. Hän suoritti oikeustutkinnon vuonna 1912 ja hän sai varatuomarin arvon 1915. Hämeenlinnan kaupungin pormestariksi Kaulén nimitettiin v. 1917 ja hän oli tässä virassa kuolemaansa saakka. Kaulén kuoli pitkän sairauden jälkeen 46-vuotiaana marraskuussa 1934.

## Lähteet
Bostan

**Bostan** () on kaupunki ja Ellikqalan piirin hallinnollinen keskus Uzbekistaniin kuuluvassa Karakalpakstanin tasavallassa. Se sijaitsee Amudarjan oikealla rannalla 140 kilometriä tasavallan pääkaupungista Nukusista kaakkoon. Kaupungissa oli 14&nbsp;400 asukasta vuonna 2016.

Vuonna 1983 perustetun kaupungin asukkaat ovat etupäässä karakalpakkeja ja uzbekkeja. Siellä on puuvilla- ja tekstiiliteollisuutta. Bostanissa toimii Uzbekistanin tiedeakatemian kasvitieteen instituutin osasto ja kasvitieteellinen puutarha.

Bostanin lähistöllä sijaitsee useita muinaisia linnoituksia kuten Topıraq qala, Qızıl qala, Ayaz qala, Qırıq Qız qala ja Úlken Gúldirsin. Kaupungissa on pieni arkeologinen museo ja matkailupalveluja.

## Lähteet
Hiuskarvan varassa (näytelmä)

**Hiuskarvan varassa** on saksalaisen Paul Pörtnerin vuonna 1963 kirjoittama näytelmä, alkuperäiseltä nimeltään *Scherenschnitt*.

Näytelmä on komediallinen ”kuka sen teki” -murhamysteeri, jossa katsojat ovat mukana ratkaisemassa murhaajan henkilöllisyyttä. Näytelmä on käännetty 30 kielelle, ja sen on nähnyt yli 14 miljoonaa katsojaa. Näytelmästä tehty amerikkalainen versio *Shear Madness* näyteltiin 40 vuoden ajan vuoteen 2020 saakka Bostonissa. Washingtonin Kennedy Centerissä näytelmää on esitetty yli 14 000 kertaa. Loppuvuodesta 2024 näytelmän suomalainen versio esitettiin Tampereen Teatterin näyttelijöillä Tuulensuun Palatsissa.

## Lähteet

## Aiheesta muualla
Mustaeväliskosilmä

**Mustaeväliskosilmä** (*Scopelosaurus lepidus*) on liskosilmiin kuuluva kalalaji. Lajia tavataan syvistä vesistä Atlantista.

## Koko ja ulkonäkö
Mustaeväliskosilmä voi kasvaa 35–42 cm pitkäksi. Ruumiinrakenteeltaan laji on pitkänomainen ja hoikka. Selkäevä sijaitsee ruumin keskiosassa ja sen takana on rasvaevä. Pyrstöevä on haarautunut. Mustaeväliskosilmän mustat suomut ovat vain löyhästi kiinni ja irrotessaan paljastavat vaalean ihon. Rintaevissä on musta laikku ja vaalea kärkijuova. 

## Levinneisyys ja elintavat
Mustaeväliskosilmää tavataan Grönlannista Angolaan. Se elää aina 2&nbsp;500 metrin syvyyteen asti ja nuoret kalat elävät matalammalla kuin täysikasvuiset. Lajin ravintoa ovat äyriäiset ja kalat ja se vaeltaa pitkiäkin matkoja saaliin perässä. Mustaeväliskosilmä kutee Sargassomerellä.

## Lähteet
Bernt Rosengren

**Bernt Åke Rosengren** (24. joulukuuta 1937 Tukholma – 14. tai 15. toukokuuta 2023) oli ruotsalainen jazzmuusikko, jonka instrumentti oli tenorisaksofoni.

Rosengren alkoi saada tunnettavuutta 19-vuotiaasta lähtien Jazz Club 57 -kvintetin jäsenenä. 21-vuotiaana hän edusti Ruotsia Newport Jazz Bandissa Yhdysvalloissa. Rosengren omaksui huomattavia vaikutteita Sonny Rollinsilta. Hän saavutti suosiota muiden muassa albumeillaan *Stockholm Dues* (1965), *Improvisations* (1969) ja *Notes from Underground* (1974). Hän soitti Roman Polanskin ensimmäisessä täyspitkässä elokuvassa *[[Veitsi vedessä]]*. Rosengren soitti 1960-luvun puolessavälissä Thad Jonesin kanssa George Russellin johtamassa sekstetissä. Hänen muita yhteistyökumppaneitaan olivat Lars Gullin, Don Cherry, Doug Raney, Horace Parlan, Rolf Ericson, Krzysztof Komeda, Chet Baker ja Niels-Henning Ørsted Pedersen. 

Rosengren myös soitti Sevda-yhtyeessä ja perusti oman big bandinsa. Hän jatkoi esiintymistä ja levyttämistä 2010-luvulle saakka. Rosengren voitti viidesti Gyllene Skivan -palkinnon. Hän sai myös Illis quorum -mitalin.

## Lähteet
Ramotswa

**Ramotswa** () on kylä Botswanan South-East Districtissä ja tämän alueen hallinnollinen keskus. Ramotswa sijaitsee linnuntietä 24 kilometriä pääkaupunki Gaboronen keskustasta etelään.

Ramotswan väkiluku vuonna 2022 oli 33&nbsp;271  (2011: 28&nbsp;952 as.).
Väestön valtaosa kuuluu baleti-heimoon, joka on yksi Botswanan pääheimoista.

Köppenin ilmastoluokituksessa Ramotswa kuuluu kuumaan aroilmastoon (BSh). Vuoden keskilämpötila on 20,5 °C ja keskimääräinen vuosisademäärä yltää 441 millimetriin. Marras–helmikuussa eli paikallisen kesän kuukausina kuukauden keskilämpötila on noin +25 °C. Kesä–heinäkuussa (eli eteläisen pallonpuoliskon talvella) keskilämpötila putoaa 13–14 °C:een tietämille.


## Lähteet

## Aiheesta muualla
Aino Kerola

**Aino Kyllikki Kerola** (s. 6. tammikuuta 1942 Rovaniemi) on suomalainen näyttelijä.

## Ura
Aino Kerolan vanhemmat olivat rakennusurakoitsija Ilmari Kerola ja kansakoulunopettaja Maija Yliraudanjoki. Kerola pääsi Suomen teatterikouluun vuonna 1963. Näyttelijän työnsä hän aloitti Varkauden Teatterissa 1967–1969. Kerola jatkoi näyttelijänä Lappeenrannan kaupunginteatterissa vuodesta 1975 aina vuoteen 2005, jolloin hän jäi eläkkeelle.

Vuonna 1985 Kerola näytteli rouva Potrasen roolin Markku Onttosen kansankomediassa *Hirvikeikka*.

## Lähteet
*
*
*

### Viitteet
Jänisten laskenta

**Jänisten laskenta** (Преброяване на дивите зайци, *Prebrojavane na divite zaitsi*) on Edvard Zaharievin ohjaama bulgarialainen komediaelokuva vuodelta 1973. Sen pääosissa näyttelevät Isaac Fintsi, Todor Kolev, Nikola Todev ja Filip Trifonov.

Virkaintoinen paikallisvirkamies antaa määräyksen, että alueen jänisten lukumäärä on saatava selville. Kaikkien kynnelle kykenevien miesten on ryhdyttävä toimeen, mutta kukaan ei todellisuudessa halua jättäytyä oikeista töistään pois mokoman asian takia. Rangaistuksen uhalla kaikki saadaan kuitenkin hankkeeseen mukaan, ja kylän muu elämä pysähtyy kun miehet harhailevat metsässä. Yhtään jänistä ei saada kiinni, mutta hankkeen päättymistä on syytä juhlia rankasti.

Elokuva esitettiin Suomen televisiossa keväällä 1975. *Helsingin Sanomien* Rauno Harjun mielestä *Jänisten laskenta* on sympaattinen pikkufilmi, jollaisen parissa istuu ihan mielikseen. ”Se ei pyri korkeuksiin eikä vilkuile sivuilleen vaan tarpoo tasaisesti omaa sarkaansa.”

## Lähteet
Shomanay

**Shomanay** () on kaupunki ja Shomanayn piirin hallinnollinen keskus Uzbekistaniin kuuluvassa Karakalpakstanin tasavallassa. Se sijaitsee Amudarjan vasemmalla rannalla lähellä Turkmenistanin rajaa 75 kilometriä tasavallan pääkaupungista Nukusista länteen. Kaupungissa oli 14&nbsp;000 asukasta vuonna 2016.

Seutu oli aikoinaan tiheään asuttua, mutta Amudarjan muutettua kulkuaan se muuttui aavikoksi. Uudet asukkaat saapuivat 1940-luvulla. Nykyinen kaupunki on perustettu vuonna 1983.

Kaupungin läpi kulkee Shomanayn kanava. Siellä on puuvilla- ja rakennustarviketeollisuutta.

## Lähteet